Okresná prokuratúra Zvolen 
Trhová 1, 960 19 Zvolen 1

Sp. zn. : 1 Pv 756/11/6611	Zvolen, 3.8.2012
EEČ : 2-51-113-2012

U Z N E S E N I E

Trestná vec:	obvinený XXXXX 
Prečin:	Nebezpečné vyhrážanie podľa § 360 odsek 2 písmeno ab Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Zvolen
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 24.12.2011 v čase okolo 16.15 h v obci XXXXX, XXXXX okres XXXXX fyzicky napadol a vyhrážal sa zabitím svojej družke XXXXX, nar. 16.05.1970, jej tehotnej dcére XXXXX, nar. XXXXX a synovi XXXXX, nar. XXXXX tým spôsobom, že po tom ako prišiel do obývacej miestnosti, kde sa nachádzala XXXXX s dcérou XXXXX bez príčiny zobral do rúk ananás a tento agresívne a silno hodil do XXXXX, pričom ju trafil do oblasti brucha, následne potom odišiel do kuchyne, kde išla za ním XXXXX, že si svoje ovocie, ktoré jej kúpil jej priateľ zoberie, pričom ju začal fyzicky napádať a to tým spôsobom, že ju niekoľkokrát udrel zovretou dlaňou pravej ruky do oblasti tváre a tiež do oblasti brucha, pričom XXXXX spadla na zem, kde ju začal kopať, následne jej prišla na pomoc jej matka XXXXX, na ktorú tiež fyzicky zaútočil a to tým spôsobom, že ju začal zatvorenou dlaňou pravej ruky udierať do oblasti tváre, pričom ju bil do hlavy, na ústa a rozbil jej peru, popri tom ako ich fyzicky napádal sa im vyhrážal so slovami „skopem a zabijem Vás, následne na to vybehol z kúpeľne  XXXXX a snažil sa ho odtiahnuť, pričom ako ho odťahoval od XXXXX, ešte do nej kopol a XXXXX povedal, že „zabijem aj teba, pričom uvedené konanie XXXXX vzbudilo u XXXXX dôvodnú obavu o jej život a zdravie a taktiež o život a zdravie jej matky XXXXX a brata XXXXX a telefonicky privolala políciu, pričom XXXXX XXXXX, nar. XXXXX, trvale bytom XXXXX, XXXXX spôsobil zranenia a to pomliaždenie hlavy v čelovej a záhlavovej oblasti ľahkého stupňa, ktoré zranenia si práceneschopnosť nevyžiadali a  XXXXX, nar. 16.05.1970, trvale bytom XXXXX, XXXXX spôsobil zranenia a to pomliaždenie tváre jarmočeľustných oblastí a oblastí čelovospánkových obojstranne s poúrazovou bolesťou hlavy, pomliaždenie brušnej steny ľahkého stupňa, ktoré zranenia si vyžiadali práceneschopnosť spojenú s dobou liečenia v trvaní 21 dní
lebo obvinený nebol v čase činu pre nepríčetnosť trestne zodpovedný
Odôvodnenie:

Poverený príslušník OO PZ XXXXX pod sp. zn. ORP-2464/ZV-ZV-11 dňa 24.12.2011  začal trestné stíhanie a následne dňa 25.12.2011 vzniesol obvinenie postupom podľa § 206 ods. 1 Tr. poriadku XXXXX,  nar. XXXXX, trvale bytom XXXXX, XXXXX 710/12 pre prečin nebezpečného vyhrážania podľa § 360 ods. 1, ods. 2 písm. a/, písm. b/ Tr. zákona v jednočinnom súbehu s prečinom ublíženia na zdraví podľa § 156 ods. 1, ods. 2 písm. a/ Tr. zákona  s poukazom na § 138 písm. a/ Tr. zákona a s poukazom na  139 ods. 1 písm. c/ Tr. zákona, ktorých sa dopustil na tom skutkovom základe, že dňa 24.12.2011 v čase okolo 16.15 h v obci XXXXX, Ul. Kollárová 754/11, okres XXXXX fyzicky napadol a vyhrážal sa zabitím svojej družke XXXXX, nar. 16.05.1970, jej tehotnej dcére XXXXX, nar. XXXXX a synovi XXXXX, nar. XXXXX tým spôsobom, že po tom ako prišiel do obývacej miestnosti, kde sa nachádzala XXXXX s dcérou XXXXX bez príčiny zobral do rúk ananás a tento agresívne a silno hodil do XXXXX, pričom ju trafil do oblasti brucha, následne potom odišiel do kuchyne, kde išla za ním XXXXX, že si svoje ovocie, ktoré jej kúpil jej priateľ zoberie, pričom ju začal fyzicky napádať a to tým spôsobom, že ju niekoľkokrát udrel zovretou dlaňou pravej ruky do oblasti tváre a tiež do oblasti brucha, pričom XXXXX spadla na zem, kde ju začal kopať, následne jej prišla na pomoc jej matka XXXXX, na ktorú tiež fyzicky zaútočil a to tým spôsobom, že ju začal zatvorenou dlaňou pravej ruky udierať do oblasti tváre, pričom ju bil do hlavy, na ústa a rozbil jej peru, popri tom ako ich fyzicky napádal sa im vyhrážal so slovami „skopem a zabijem Vás, následne na to vybehol z kúpeľne  XXXXX a snažil sa ho odtiahnuť, pričom ako ho odťahoval od XXXXX, ešte do nej kopol a XXXXX povedal, že „zabijem aj teba, pričom uvedené konanie XXXXX vzbudilo u XXXXX dôvodnú obavu o jej život a zdravie a taktiež o život a zdravie jej matky XXXXX a brata XXXXX a telefonicky privolala políciu, pričom XXXXX XXXXX, nar. XXXXX, trvale bytom XXXXX, XXXXX spôsobil zranenia a to pomliaždenie hlavy v čelovej a záhlavovej oblasti ľahkého stupňa, ktoré zranenia si práceneschopnosť nevyžiadali a  XXXXX, nar. 16.05.1970, trvale bytom XXXXX, XXXXX spôsobil zranenia a to pomliaždenie tváre jarmočeľustných oblastí a oblastí čelovospánkových obojstranne s poúrazovou bolesťou hlavy, pomliaždenie brušnej steny ľahkého stupňa, ktoré zranenia si vyžiadali práceneschopnosť spojenú s dobou liečenia v trvaní 21 dní.

	Vo veci bolo vykonané vyšetrovanie, v rámci ktorého boli vykonávané úkony smerujúce k objasneniu veci a to výsluchy viacerých svedkov, obvineného, boli zabezpečené listinné dôkazy včetne znaleckých posudkov.

	Obvinený XXXXX vo svojej výpovedi uviedol okrem iného, že v deň skutku ho vyprovokovali poškodené  tým, že XXXXX schovala mixér, ktorým si chcel rozmixovať ovocie. Popiera, že by bol svoju družku a jej dcéru nejakým spôsobom ohrozil a že by sa im bol vyhrážal tak, ako je to uvedené v skutkovom zistení. Je pravdou, že sa ich snažil postrašiť a XXXXX dal dvakrát facku otvorenou dlaňou, pretože sa pohádali a ona mu vulgárne nadávala. Nie je však pravdou, že by bol niekoho kopal na zemi alebo iným spôsobom napádal. 

	Poškodená XXXXX vo svojej výpovedi uviedla, že s XXXXX žijú v spoločnej domácnosti asi 7 rokov, pričom sa už necíti s ním bezpečne, má strach že im t. j. jej a jej dcére niečo spraví, lebo sa im opakovane vyhráža a ako bývalý alkoholik sa lieči na psychiatrii. Takisto v deň skutku spolu s dcérou ležali na gauči a oddychovali a pozerali televízor, pričom sa strhal medzi nimi hádka kvôli mixéru a ovociu, kde obvinený im najprv začal vulgárne nadávať a neskôr aj na nich zaútočil, pričom napadol jej dcéru Dianu, ktorú bil päsťami oboch rúk, kde ona sa dcéru snažila brániť a preto napadol aj ju, pričom asi trikrát ju udrel päsťami oboch rúk, pričom kopal Dianu, ktorá medzitým spadla na zem a neustále kričal, že ich zabije obidve, kde na veľký krik prišiel z kúpeľne aj jej syn XXXXX, ktorý takisto ich začal brániť. Aj po príchode privolanej hliadky polície neustále obvinený vykrikoval, najmä na adresu dcéry Diany, že ju zabije, že sa 18-ky nedožije a samotní policajti keď videli v akom stave sa XXXXX nachádza, privolali aj pohotovosť. Vzhľadom na toto agresívne správanie mali skutočne z obvineného strach a to aj vzhľadom k tomu, že je útoky sa opakujú a je psychiatricky liečený. 

	Obdobné skutočnosti vo svojej výpovedi uviedla aj svedkyňa - poškodená XXXXX a svedok XXXXX, ktorí zhodne potvrdili agresívne správanie obvineného a jeho verbálne hrozby ako aj fyzické útoky. 

Súčasťou spisového materiálu sú lekárske správy svedčiace o zranení XXXXX, z ktorých potom vychádzal aj znalec pri vypracúvaní znaleckého posudku, v ktorom okrem iného konštatuje, že znaky násilného konania u poškodenej boli zadokumentované na tvári a v oblasti čela, pričom sa jednalo o pomliaždenie podkožia a kože, ktoré zranenia by si vyžiadali priemernú dobu liečenia spojenú s práceneschopnosťou v trvaní 21 dní.

	Vzhľadom ku skutočnosti, že súčasťou spisového materiálu sú lekárske správy týkajúce sa aj psychického stavu obvineného XXXXX  poverený príslušník dospel k záveru, že je potrebné skúmať jej duševný stav, boli do konania na základe príkazu sudcu pre prípravné konania Okresného súdu vo Zvolene sp. zn. 0Tp 82/12 zo dňa 16.03.2012 pribratí uznesením podľa § 142 ods. 1 Tr. poriadku dňa 29.03.2012 znalci z odboru zdravotníctvo - psychiatria za účelom  vyšetrenia duševného stavu obvinenej a to XXXXX a XXXXX.

	V písomnom vyhotovení znaleckého posudku po vyšetrení obvineného XXXXX  znalci konštatujú, že obvinený v čase spáchania skutku konal v celom rozsahu pod vplyvom choromyseľne zmeneného úsudku v rámci dipolárnej afektívnej poruchy a vzhľadom k tomu vôbec nevedel rozpoznať nebezpečnosť svojho konania pre spoločnosť a vôbec svoje konanie nevedel ovládať. Jednalo sa o krátkodobú poruchu, čo bolo konštatované aj počas hospitalizácie v Psychiatrickej nemocnici v Kremnici, kde pri prijatí boli u obvineného konštatované depresívna nálada a paranoidné percepcie. V ďalšom priebehu hospitalizácie sa jeho stav stabilizoval bez známok agresie. Znalci však konštatujú, že duševnou poruchou t. j. bipolárnou afektívnou poruchou obvinený trpí aj v súčasnej dobe. Znalci nepovažujú za potrebné u obvineného nariadiť ochrannú ústavnú psychiatrickú liečbu, ale pokladajú za dostačujúce ponechať obvineného v ochrannej ambulantnej psychiatrickej liečbe vzhľadom k zníženej frustračnej tolerancii a sklonu k paranoidnému spracovaniu reality v záťažových situáciách. 

	Z vykonaného dokazovania je preukázané, že obvinený XXXXX sa dopustil skutku uvedenom v skutkovom zistení a svojim konaním naplnil pojmové znaky prečinu nebezpečného vyhrážania podľa § 360 ods. 1, ods. 2 písm. a/, písm. b/ Tr. zákona v jednočinnom súbehu s prečinom ublíženia na zdraví podľa § 156 ods. 1, ods. 2 písm. a/ Tr. zákona  s poukazom na § 138 písm. a/ Tr. zákona a s poukazom na  139 ods. 1 písm. c/ Tr. zákona, pre ktoré mu bolo vznesené obvinenie. S poukazom však na závery znaleckého posudku nie je možné vyvodiť trestnoprávnu zodpovednosť za uvedené prečiny voči osobe obvineného.

	Vzhľadom  na  závery  znaleckého posudku bolo potom potrebné vo veci rozhodnúť tak, ako je to  uvedené vo výrokovej časti tohto uznesenia a trestné stíhanie vedené  proti obvinenému XXXXX zastaviť postupom podľa § 215 ods. 1 písm. e/ Tr. poriadku, pretože obvinený nebol v čase činu pre nepríčetnosť trestne zodpovedný. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Andrea Kralj
prokurátor